wickkiey/tamil-wikipedia-chunked huggingface dataset:
# 19 ஆம் நூற்றாண்டுத் தமிழ் இதழ்கள்

## பட்டியல்

- 1802 - அரசாங்க வர்த்தமானி (இலங்கை அரசிதழில் தமிழ்ப் பதிப்பு)
- 1812 - மாசத் தினச் சரிதை
- 1815 - யாழ்ப்பாணத் திருச்சபை காலாண்டு இதழ்
- 1823 - நிர்வாகச் சிற்றிதழ் (பாண்டிச்சேரி அரசிதழ்)
- 1829 - சுஜநரஞ்சனி (பெங்களூரில் இருந்து வெளியான இதழ்)
- 1931 - தமிழ் இதழ் (தமிழ் மேகசின்)
- 1835 - வித்த்யார்ப்பணம்
- 1841 - உதயதாரகை
- 1844 - உதயாதித்தன்
- 1845 - நற்போதகம்
- 18?? - உடைகல் (19 நூற் தமிழ்ப் பத்திரிகை)
- 1863 - இலங்காபிமானி
- 1864 - இலங்கைக்காவலன்
- 1864 - தத்துவபோதினி
- 1867 - நட்புப் போதகன்
- 1869 - ஜநவிநோதிநி
- 1871 - ஞானபாநூ
- 1872 - அமிர்தவசனி
- 1873 - புதினாலங்காரி
- 1877 - இலங்கை நேசன்
- 1877 - சித்தாந்த சங்கிரகம்
- 1877 - சுதேசாபிமானி
- 1879 - சிந்தாந்த ரத்நாகரம்
- 1880 - சிவபக்தி சந்திரிகா
- 1880 - உதயபானு
- 1880 - இடைநிலைப் பள்ளி உயர்நிலைப் பள்ளி நண்பன்
- 1881 - இடைநிலைப் பள்ளி உயர்நிலைப் பள்ளி துணைவன்
- 1883 - இந்து மதப் பிரகாசிகை
- 1884 - சதிய வேதானுசாரம்
- 1886 - தத்துவவிவேசினி
- 1886 - பிரம்ப வித்யா பத்திரிகை
- 1887 - கிராமப் பள்ளி உபாத்தியாயர்
- 1887 - தரங்கப்பாடி மிசன் பத்திரிகை
- 1887 - மாதர் மித்திரி
- 1887 - மகாராணி
- 1888 - மாதர் மித்திரி
- 1889 - விவிலிய நூல் விளக்கம்
- 1889 - வைதீக சிந்தாந்த தீபிகை
- 1891 - விவேகச் சிந்தாமணி (இதழ்)
- 1897 - ஞான போதினி
- 1897 - தமிழ்க் கல்வி பத்திரிகை
- 1898 - அருணோதயம்
- 1898 - உபநிடதார்த்த தீபிகை
- 1898 - உபநிடத்துவித்தியா
- 1898 - சித்தாந்த தீபிகை
- 1899 - மாதர் மனோரஞ்சனி
- 1900 - கிவார்சனா தீபிகை
# 19 ஆம் நூற்றாண்டுத் தமிழ் இதழ்கள்

## காலப்பகுதி அறியப்படாதவை

- கத்தோலிக்க பாதுகாவலன்
- சென்னைப்பட்டினம் - வேதாந்த நிர்ணயப்பத்திரிகை
- தத்துவ விசாரிணி
- சைவாபிமானி
# மேரி செல்லி

**மேரி செல்லி** (மேரி ஷெல்லி, *Mary Shelley*, ஆகஸ்ட் 30, 1797 – பெப்ரவரி 1, 1851) ஒரு பிரித்தானிய பெண் எழுத்தாளர். புதினங்கள், சிறுகதைகள், கட்டுரைகள், பயண இலக்கியம், வாழ்க்கை வரலாறு, நாடகங்கள் என பல இலக்கிய பாணிகள் எழுதியவர். பிராங்கென்ஸ்டைன் என்ற காத்திக் திகில் புதினத்துக்காக பரவலாக அறியப்படுகிறார். திகில் புனைவின் முன்னோடிகளில் ஒருவராகவும் கருதப்படுகிறார். தனது கணவரும் புகழ்பெற்ற ஆங்கிலக் கவிஞருமான ஷெல்லியின் படைப்புகளை தொகுத்து வெளியிட்டு அவை புகழடைய முக்கிய காரணமாகவும் விளங்கினார்.  
அரசியல் மெய்யியலாளர் வில்லியம் காட்வின்னுக்கும், பெண்ணியவாதி மேரி வால்ஸ்டன்கிராஃப்டுக்கும் பிறந்தவர் மேரி ஷெல்லி. இவருடைய தந்தை இவருக்கு சிறு வயதில் பன்முக தாராண்மியக் கல்வியினை வழங்கினார். வில்லியம் காட்வினின் அரசியல் கொள்கைகளைப் பின்பற்றுபவர்களுள் ஒருவரான கவிஞர் ஷெல்லியைக் காதலித்து மணம் புரிந்தார். கணவருடன் சேர்ந்து ஐரோப்பாவில் பல இடங்களில் வாழ்ந்தார். 1818ம் ஆண்டு பெயரிலி எழுத்தாளராக தனது முதல் புதினமான பிராங்கென்ஸ்டைன் ஐ வெளியிட்டார். இப்புதினம் அறிபுனை மற்றும் திகில் புனைவு பாணிகளில் ஒரு முன்னோடியாகத் திகழுகிறது. இப்பாணிகளில் இன்றுவரை பல படைப்புகளுக்குத் தூண்டுகோலாகவும் முன்மாதிரியாகவும் அமைந்துள்ளது. 1822ல் கணவர் இறந்த பின்னர் இங்கிலாந்து தி்ரும்பினார். மேலும் பல புதினங்கள், வாழ்க்கை வரலாறுகள், கட்டுரைகள் ஆகியவற்றை எழுதினார். தனது 53வது வயதில் தற்கொலை செய்து கொண்டார். 1970கள் வரை பிராங்கென்ஸ்டைன் புதினத்துக்காகவும், ஷெல்லியின் கவிதைகளை பிரபலப்படுத்தியதற்காகவும் மட்டுமே மேரி இலக்கிய உலகில் அறியப்பட்டார். ஆனால் அண்மையக் காலங்களில் அவருடைய பிற இலக்கியப் படைப்புகளின் மீது இலக்கியத் திறனாய்வாளர்களின் கவனம் திரும்பியுள்ளது.
# திரு. உலகம் (ஆணழகன் பட்டம்)

*திரு. உலகம்* (**IFBB Mr. Universe**) என்பது சர்வதேச அளவில் ஆண்களுக்கான உடல் கட்டுதல் போட்டியில் வென்றவருக்கு அளிக்கும் உலகளாவிய ஆணழகன் பட்டம் ஆகும். இப்போட்டி சர்வதேச உடல் கட்டுதல் மற்றும் உடல் கோப்பு சம்மேளனம் (IFBB, International Federation of BodyBuilding & Fitness) அமைப்பின் மூலம் வருடந்தோறும் நடத்தப்படுகிறது. இதன் முதல் போட்டி 1959ஆம் வருடம் நடைபெற்றது.
# திரு. உலகம் (ஆணழகன் பட்டம்)

## எடைப் பிரிவுகள்

இப்போட்டி கீழ்கண்ட உடல் எடைப் பிரிவு வாரியாக நடத்தப்படுகிறது.
- 65 கிலோ (143 பவுண்டு)
- 70 கிலோ (154 பவுண்டு)
- 75 கிலோ (165 பவுண்டு)
- 80 கிலோ (176 பவுண்டு)
- 85 கிலோ (187 பவுண்டு)
- 90 கிலோ (198 பவுண்டு)
- 100 கிலோ (220 பவுண்டு)
- 100 கிலோவுக்கு மேல் (220 பவுண்டு)
# திரு. உலகம் (ஆணழகன் பட்டம்)

## எடைப் பிரிவுகள்

### மேலும் பார்க்க

- திரு. ஒலிம்பியா
- ஆர்னால்ட் முதல்நிலை
- நியூயார்க் ஆண்களுக்கான தொழிற்சார் உடல்கட்டுதல்  
=
# மீடியாவிக்கி:Nocreatetext

<div id="noarticletext">  
<div id="noarticletext_technical">  
- If you expected a page to be here, it has probably been deleted (see Why was my page deleted? for possible reasons). You may wish to check the [ deletion log].  
- If was recently created here, it may not yet be visible because of a delay in updating the database; wait a few minutes and try the [ purge] function.  
</div>
</div>
# விக்கிப்பீடியா:தொடுப்பிணைப்பி

**தொடுப்பிணைப்பி** என்பது விக்கிப்பீடியாவின் பக்கங்களில் அத்தியாவசியமான துப்புரவு வார்ப்புருக்களைச் சேர்க்க உதவும் ஒரு கருவியாகும். இது மேல்-விக்கிப் பயனர் ஹூ மேனால் நீக்கல் வார்ப்புருக்களைப் பக்கங்களில் இணைப்பதற்காக எழுதப்பட்ட நிரல்வரியாகும். இது தமிழ் விக்கிப்பீடியாவில் மேலும் பல துப்புரவு வார்ப்புருக்களையும் பக்கங்களில் சேர்க்கும் வகையில் சூர்யபிரகாசால் தனிப்பயனாக்கப்பட்டது. இத்தனிப்பயனாக்கத்தின் போது ஏற்பட்ட பல இடர்ப்பாடுகளையும் களைவதற்கு ஸ்ரீகாந்தும் சோடாபாட்டிலும் முன்வந்து வழு திருத்தத்தில் ஈடுபட்டனர். கருவி பற்றிய கருத்துகளை தொடுப்பிணைப்பி குறித்த கருத்துகள் எனும் பக்கத்தில் தெரிவிக்கலாம். :)
# விக்கிப்பீடியா:தொடுப்பிணைப்பி

## நிறுவல்

### கருவியாக நிறுவ

- **என் விருப்பத்தேர்வுகள்** என்பதைச் சொடுக்கிவரும் பக்கத்தில் கடைசியாக உள்ள **கருவிகள்** எனும் தத்தலில் **தொகுப்புதவிக் கருவிகள்** எனும் பிரிவில் உள்ள தொடுப்பிணைப்பி என்பதைத் தேர்ந்தெடுக்கவும். இது ஒரு கருவியாக உங்கள் அமர்வுக்கு நிறுவப்பட்டுவிடும். மேலும் ஒவ்வொரு முறையும் உங்கள் நெறியத்தோல் ஏற்றம்பெறாமல் (load) இருக்கும்.  
:::::::::என் விருப்பத்தேர்வுகள் → கருவிகள் → தொகுப்புதவிக் கருவிகள் → தொடுப்பிணைப்பி
# விக்கிப்பீடியா:தொடுப்பிணைப்பி

## நிறுவல்

### நிரல்வரியாக நிறுவ

- நிரல்வரியாக இதனை நிறுவ நெறியத் தோல் பக்கம் (இவ்விணைப்பைச் சொடுக்கவும்) என்ற பக்கத்திற்கு சென்று பின்வரும் வரியை நகலெடுத்து ஒட்டவும். (Copy & paste)  
'''<big><source lang="javascript">
importScript('பயனர்:Surya_Prakash.S.A./தொடுப்பிணைப்பி.js');
</source></big>
'''
# விக்கிப்பீடியா:தொடுப்பிணைப்பி

## பயன்படுத்துதல்

1. தொடுப்பிணைப்பியை நட்சத்திரக் குறிக்கும் தேடுபெட்டிக்கும் அருகில் இருக்கும் கீழ் நோக்கு அம்புக் குறியைப் (Down arrow) பயன்படுத்துவதன் மூலம் பெறலாம்.  
2. பின்னர் படத்தில் காட்டியபடி தொடுப்பிணைப்பி காட்சியளிக்கும்.  
3. அதன்பிறகு குறிப்பிட்ட கட்டுரைக்குத் தேவையான வார்ப்புருவைப் பட்டியலிலிருந்து தேர்வு செய்யவும்.  
4. இறுதியாக "பக்கத்தில் தொடுப்பையிணைக்கவும்" என்பதைச் சொடுக்கவும்.
# விக்கிப்பீடியா:தொடுப்பிணைப்பி

## எதிர்பார்ப்பவை

இக்கருவியைப் பயன்படுத்திப் புதிய பயனர்களுக்கு வார்ப்புருவையும் புகுபதிகை செய்யாதவர்களுக்கு வார்ப்புருவையும் அவர்களது பேச்சுப் பக்கத்தில் இணைத்தல். தற்போது சிறீகாந்த்தும் சோடாபாட்டிலும் இதற்கான நிரலைச் சரிபார்த்து வருகின்றனர். விரைவில் இந்த வசதியும் தொடுப்பிணைப்பியில் வேலை செய்யும்.
# ஆர்னால்ட் முதல்நிலை

**ஆர்னால்ட் முதல்நிலை** என்பது சர்வதேச அளவில் நடைபெறும் உடல் கட்டுதல் போட்டி அல்லது ஆணழகன் போட்டி ஆகும். இது ஆங்கில திரைப்பட நடிகர் மற்றும் முன்னால் திரு. ஒலிம்பியா (தொடர்ந்து 7 முறை) ஆர்னோல்ட் ச்வார்செனேகர் நினைவாக ஐக்கிய அமெரிக்காவில் வருடந்தோறும் நடைபெறுகிறது. இப்போட்டியில் பெண்களும் உடல் கட்டு (Ms. International), உடல் கோப்பு (Fitness International) மற்றும் உடல் வடிவு (Figure International) ஆகிய மூன்று பிரிவுகளில் கலந்து கொள்ளலாம்.
# ஆர்னால்ட் முதல்நிலை

## பரிசுகள்

இப்போட்டியில் பட்டம் வெல்லும் வீரர்களுக்கு 130,000 அமெரிக்க டாலர்கள் பரிசுத் தொகை, கம்மர் நிறுவன வாகனம் மற்றும் ஒரு கைக்கடிகாரம் வழங்கப்படுகிறது. ஆர்னால்ட் முதல்நிலை பட்டம் வெல்வது உடல் கட்டும் வீரர்கள் மத்தியில் கவுரவம் சார்ந்த ஒன்றாகும்.
# ஆர்னால்ட் முதல்நிலை

## பரிசுகள்

### மேலும் பார்க்க

- திரு. ஒலிம்பியா
- நியூயார்க் ஆண்களுக்கான தொழிற்சார் உடல்கட்டுதல்
- திரு. உலகம்
# அ. கந்தன்

**அ. கந்தன்** (பி. 1937) மலேசியாவின் மூத்த தமிழ் எழுத்தாளர்களுள் ஒருவராவார். இவர் ஓய்வுபெற்ற தமிழ் ஆசிரியரும் ஆவார்.
# அ. கந்தன்

## இலக்கியத்துறை

1960ஆம் ஆண்டு முதல் சிறுகதைகள், நாடகங்கள், குறுநாவல் போன்ற தமிழ்ப் படைப்பிலக்கியங்களையும், கட்டுரைகளையும் படைத்துவரும் இவரின் ஆக்கங்கள் மலேசிய தேசிய தினசரிகளிலும், வார இதழ்களிலும் மற்றும் மலேசியா சிற்றிதழ்களிலும் பிரசுரமாகியுள்ளன.
# அ. கந்தன்

## புனைப்பெயர்கள்

இவர் 'தமிழ் மகன்', 'வள்ளுவதாசன்' ஆகிய புனைப்பெயர்களால் தமிழ் இலக்கியம் படைத்து வருகின்றார்.
# அ. கந்தன்

## எழுதியுள்ள நூல்கள்

- அன்புள்ள தம்பி தமிழரசுக்கு
- மலேசியாவில் தமிழ்ப் பள்ளியும் தமிழ்க் கல்வியும்
- ஒரு தொண்டனின் பயணம் தொடர்கிறது
- அன்புக்கு நான் அடிமை
- குறளமுதம்
- ஒரு சிறந்த தலைவர்
- முத்தமிழும் முக்கனியும்
- உன்னால் முடியும் தம்பி
- இளந்தமிழா விழித்திடு
- மாணவன் மணிவண்ணன்
# அ. கந்தன்

## விருதுகளும், பரிசுகளும்

- தமிழ்த் தொண்டன் (1974)
- மக்கள் எழுத்தாளர் (1997)
- மலேசிய அரசாங்கத்தின் பிபிஎன் விருது (1980)
மேலும், பல மலேசியா நிறுவனங்களினால் விருதுகளும், பரிசில்களும் வழங்கி கௌரவிக்கப்பட்டுள்ளார்.  
- மலேசியத் தமிழ் எழுத்துலகம் தளத்தில் அ. கந்தன் பக்கம்
# கண்மணி கிருஷ்ணன்

**கண்மணி கிருஷ்ணன்** (பி 1948) மலேசியாவில் ஒரு எழுத்தாளரும், வானொலிக் கலைஞருமாவார். ஆரம்பகாலங்களில் கட்டுரை, சிறுகதை, தொடர்கதை, குறுநாவல் என பல்துறைகளிலும் ஆர்வம் காட்டிவந்த இவர், வானொலிக் கலைஞராக மாறிய பின்பு வானொலி நாடகங்கள், மொழிபெயர்ப்பு நாடகங்கள், புராதன இதிகாச நாடகங்களில் கூடிய ஆர்வத்தைக் காட்டிவந்தார். இவரது எழுத்து பணி தற்போதும் தொடர்ந்த வண்ணம் உள்ளது.
# கண்மணி கிருஷ்ணன்

## இலக்கிய ஈடுபாடு

கற்கும் காலத்திலிருந்தே வாசிப்புத்துறையில் ஆர்வம் காட்டிவந்த இவரின் கன்னியாக்கம் ஒரு குறுங் கட்டுரையாக 1966 இல் வானொலியில் ஒலிபரப்பானது. அதைத் தொடர்ந்து பல நூற்றுக்கணக்கான சுய ஆக்கங்களை இவர் எழுதியுள்ளார்.
# கண்மணி கிருஷ்ணன்

## தொழில்

மலேசியா வானொலியில 1972ம் ஆண்டில் இணைந்த இவர், மலேசியா வானொலி தமிழ்ப் பிரிவில் பல நிகழ்ச்சிகளில் தனது பங்களிப்பினை வழங்கியுள்ளார். தற்போது சேவையிலிருந்து ஓய்வு பெற்று மலேசிய இந்து சங்கத்தில் சேவையாற்றி வருகிறார்.
# கண்மணி கிருஷ்ணன்

## மொழியாற்றல்

மலேசிய வானொலியில் கடமையாற்றிய காலகட்டங்களில் செய்திகளைத் தமிழாக்கம் செய்ய வேண்டிய சூழ்நிலை ஏற்பட்டமையினால் இவரது மொழிப்புலமை வளரலாயிற்று. தொடர்ந்து பல நாடகங்களையும் இவர் தமிழுக்கு மொழிபெயர்த்துள்ளார்.
# கண்மணி கிருஷ்ணன்

## மேடை நாடகம்

இவரால் எழுதிய மூன்று மணிநேர மேடை நாடகம் 'இதய நாதம்' ஆகும். மறைந்த கலைஞர் மனு. இராமலிங்கம் தயாரிப்பில் இந்நாடகம் அரங்கேறியது. மலேசியாவில் மூன்று மணிநேர மேடை நாடகத்தை எழுதிய முதல் பெண்மணியாக இவர் விளங்குகின்றார்.
# கண்மணி கிருஷ்ணன்

## விருதுகளும், பரிசுகளும்

- 'சி.வி.குப்புசாமி விருது' - மலேசித் தமிழ் எழுத்தாளர் சங்கம்
- 'சிறந்த தொண்டுக்கான விருது' - சைவ சித்தாந்த மன்றம்
- 'சிறந்த பெண்' (தொக்கோ வானித்தா) - சிலாங்கூர் மாநில சுல்தானின் விருது
- 'சிறந்த பணியாளர்' விருது - மலேசியா வானொலி-தொலைக்காட்சி நிலையம்
- தேசிய நில நிதி கூட்டுறவு சங்கம் வழங்கிய பரிசு
- பாரதிதாசன் நூற்றாண்டு விழா இலக்கிய போட்டி பரிசு
- மலேசியத் தமிழ் எழுத்துலகம் தளத்தில் கண்மணி கிருஷ்ணன் பக்கம்
# நகம் கடித்தல்

**நகம் கடித்தல்** (*Nail biting*, அல்லது *onychophagia*) மனிதர்களின் அசாதாரண பழக்கவழக்கங்களில் ஒன்று. இது ஒரு வகை நோயாகவே கருதப்படுகிறது. மனஅழுத்தம், மனமுரண், குழப்பம், தாழ்வுமனப்பான்மை, stress, ஒத்துப் போக முடியாமை, இக்கட்டான மனநிலை போன்றதான பலவித உள்ளியல் காரணிகளால் இப்பழக்கம் ஏற்படுவதாகவே ஆராய்ச்சியாளர்கள் கூறுகிறார்கள். சிறியவர்களில் இருந்து பெரியவர்கள் வரை வயது பேதமின்றி பலரும் நகம் கடிக்கும் பழக்கத்தைக் கொண்டுள்ளார்கள். நகம் கடிக்கும் பழக்கும் பெரும்பாலும் குழந்தைப் பருவத்தில் தொடங்கி விடுகிறது. பருவவயதில் அனேகமானவர்கள் இப்பழக்கத்திலிருந்து விடுபட்டு விடுகிறார்கள். குறிப்பிட்ட சிலரால் இப்பழக்கத்திலிருந்து விடுபட முடிவதில்லை. அவர்கள் வயது வந்த பின்னரும் இப்பழக்கத்தைத் தொடர்கிறார்கள். அனேகமானோர் தம்மை மறந்த நிலையிலேயே நகங்களைக் கடிக்கிறார்கள். பலர் தமது இந்தச் செயற்பாட்டினால் திருப்தியின்மையை அடைந்தாலும், இந்தப் பழக்கத்திலிருந்து மீள முடியாதவர்களாகவே இருக்கிறார்கள்.,
,
# நகம் கடித்தல்

## நகம் கடிக்கத் தொடங்குதல்

குழந்தைகளிலும், பருவவயதினரிலும் 30 வீதமானோரும், வயது வந்தவர்களில் 10இல் இருந்து 15 வீதமானோரும் நகங்களைக் கடிக்கிறார்கள். அனேகமாகக் குழந்தைகள் கிண்டர்கார்டன் வயதான நான்கிலிருந்து ஆறுவயதுக்குள்ளான காலப்பகுதியில் நகங்களைக் கடிக்கப் பழகத் தொடங்குகிறார்கள். இப்பழக்கம் பத்து வயது வரை கொஞ்சம் கொஞ்சமாகக் கூடி 12-13வயதில் உச்சநிலையை அடைந்து வாலிபப் பருவத்தில் இல்லாமலே போய் விடுவதும் உண்டு. குறிப்பிட்ட சிலரால் இப்பழக்கத்திலிருந்து விடுபட முடிவதில்லை. அவர்கள் வயது வந்த பின்னரும் இப்பழக்கத்தைத் தொடர்கிறார்கள்.
# நகம் கடித்தல்

## அறிகுறிகள்

ஒரு குழந்தை தனது நகங்களைக் கடிக்கத் தொடங்குவது அந்தக் குழந்தைக்கு அது வாழும் சூழலில் ஏதோ ஒன்றுடனோ அல்லது யாரோ ஒருவருடனோ ஏதோ ஒரு பிரச்சனை இருக்கிறது என்பதற்கான அறிகுறி.
# நகம் கடித்தல்

## ஆராய்ச்சியாளர்களின் கணிப்புகள்

- குழந்தைகளில் 30 வீதமானவர்கள் நகங்களைக் கடிக்கும் பழக்கம் உள்ளவர்களாக இருக்கின்றார்கள்.
- வயது வந்தவர்களில் 10இலிருந்து 15 வீதமானவர்கள் நகங்களைக் கடிக்கும் பழக்கம் உள்ளவர்களாக இருக்கின்றார்கள்.
- நகம் கடிக்கும் பழக்கம் ஆழ்மன அழுத்தத்தின் வெளிப்பாடு என்கிறார் Bad Säckingen, Baden-Württemberg ஜெர்மனியைச் சேர்ந்த Markus Biebl (Diplom-Psychologe). பெரியவர்களிடம் அனேகமாக இந்த ஆழ்மனமுரண் தொழில் இடங்களிலோ, தனிப்பட்ட வாழ்க்கையிலோ ஏற்படும், சண்டைகள், பிரச்சனைகளாலேயே தோன்றுகிறது என்றும் சொல்கிறார் இவர்.
- குழந்தைகளிடம் அவர்களைச் சுற்றியுள்ள பிரச்சனைகளின் பிரதிபலிப்பும், அவர்களது கடினமான நிலைகளின் உணர்ச்சி வெளிப்பாடுகளும் கூட நகம் கடித்தலுக்குக் காரணமாகின்றன என்கிறார் Bonn, ஜெர்மனியைச் சேர்ந்த Gisela Dreyer (Psychologin). நகங்களைக் கடித்தலின் மூலம் அவர்கள் தமது மனஅழுத்தத்தைக் குறைத்துக் கொள்கிறார்கள் என்றும் அவர் குறிப்பிடுகிறார்.
# நகம் கடித்தல்

## நம்பப்படும் காரணிகள்

- தங்களை மற்றவர்கள் மதிக்காமல் ஒதுக்குகிறார்கள் என்ற பயம், தாழ்வு மனப்பான்மை கொண்டவர்கள் தங்கள் நகங்களைக் கடிக்கிறார்கள்.
- தங்களது கோபங்களை மற்றவர்கள் மீது காட்டமுடியாத இயலாமை நிலையைக் கொண்டவர்கள் தங்கள் நகங்களைக் கடிக்கிறார்கள்.
# நகம் கடித்தல்

## நகம் கடிப்பதிலிருந்து விடுபடுவதற்கான வழிமுறைகள்

- கைகளுக்கு வேறு வேலைகள் கொடுத்தல். (சில குழந்தைகள் அவர்களின் கைகளுக்கு வேறு வேலைகள் கொடுக்கும் போது நகங்களைக் கடிப்பதை நிறுத்துகிறார்கள். குழந்தைகள் கடிக்கக் கூடிய வளையம், பந்து போன்ற பொருட்களைக் கைகளில் கொடுக்கலாம்.)
- மருந்துக்கடையில் கிடைக்கக் கூடிய கசப்புத் தன்மையுள்ள மருந்து, எண்ணெய், சாயம் போன்றவற்றில் ஏதாவதொன்றை விரல்களில் பூசி விடுதல் அல்லது விரல்களை அவற்றுள் தோய்த்தெடுத்தல்.
- விரல்களை துணிகளால் சுற்றிக் கட்டி விடுதல் அல்லது கையுறை போட்டு விடுதல். (குழந்தைகள் தொலைக்காட்சியில் மூழ்கியிருக்கும் பொழுதுகளில் நகங்களை அதிகமாகக் கடிக்கிறார்கள். அந்த நேரங்களில் இந்த முறையைக் கையாளலாம்.)
- குறிப்பிட்ட கொஞ்ச நேரத்துக்கு நகங்களைக் கடிக்காமல் இருந்தால் குழந்தைக்கு மகிழ்ச்சி தரக் கூடிய ஒரு பொருளைத் தருவதாக வாக்குறுதி கொடுத்தல்
- நகங்களைப் பராமரித்தல் (நகங்களை ஒட்ட வெட்டி, நகங்களுக்குரிய அரத்தால் தேய்த்து, நகங்களை உரமாக்கக் கூடிய சாயம் பூசி, அதன் பின் எண்ணெய் பூசி, உடற்பிடிப்பு செய்து விடலாம்.)
- அழுத்தத்தைத் தீர்த்து வைத்தல் (கண்டிப்பதோ, பேசுவதோ நகங்களைக் கடிப்பதிலிருந்து மீளுவதற்கு இதுவரை உதவியதில்லை. அதற்காகப் பெற்றோர் நகம் கடிப்பதைப் பற்றி அக்கறை கொள்ளாது இருந்து விடலாகாது. கூடுதலாகக் குழந்தைகள் தம்மை மறந்த நிலையிலேயே நகங்களைக் கடிக்கிறார்கள். அந்த நேரங்களில் பெற்றோர் அதை மெதுவாகச் சுட்டிக் காட்ட வேண்டும். பொது இடங்களில் நகங்களைக் கடித்தல் கூடாது என்பதை ஏதாவதொரு புனை சொல்லால் குழந்தைக்கு ஞாபகப் படுத்த வேண்டும். நகம் கடித்தல் மனஅழுத்தத்தின் வெளிப்பாடு. ஆதலால் பெற்றோர் குழந்தை ஏதாவது வகையில் மனம் வருந்திக் கொண்டிருக்கிறதோ என்பதையும், வீட்டிலிருந்தா, பாடசாலையிலிருந்தா குழந்தைக்குக் கிடைக்கிறது என்பதையும் கண்டறிந்து அதிலிருந்து குழந்தை மீளுவதற்கான வழிகளைச் செய்ய வேண்டும்.) ,
# இஸ்டாக்ஹோம் பல்கலைக்கழகம்

**இஸ்டாக்ஹோம் பல்கலைக்கழகம்** (Stockholm University), சுவீடன் நாட்டின் தலைநகரான ஸ்டாக்ஹோமில் உள்ளது. 1960-ஆம் ஆண்டு பல்கலைக்கழகமாக அங்கிகாரம் பெற்றது. இப்பல்கலைக்கழகம் சுவீடன் நாட்டின் நான்காவது பழமையான பல்கலைக்கழகமாகும்.  
இஸ்டாக்ஹோம் பல்கலைக்கழகம் பின்வரும் நான்கு (புலங்கள்) உயர்கல்விப் பிரிவுகளைக் கொண்டுள்ளது.  
- மானுடவியல்
- சட்டம்
- அறிவியல்
- சமுதாய அறிவியல்
# இஸ்டாக்ஹோம் பல்கலைக்கழகம்

## இணையதளங்கள்

இஸ்டாக்ஹோம் பல்கலைக்கழகம்
# அலன் முளாலி

**அலன் முளாலி** (*Alan Mullally*, பிறப்பு: சூலை 12 1969) என்பவர் இங்கிலாந்து அணியின் துடுப்பாட்டக்காரர் ஆவார். இவர் 19 தேர்வுத் துடுப்பாட்டப் போட்டியிலும், 50 ஒருநாள் பன்னாட்டுத் துடுப்பாட்டப் போட்டிகளிலும் 230 முதல்தர துடுப்பாட்டப் போட்டிகளிலும், 307 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1996 -2001 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டிம் முண்டன்

**டிம் முண்டன்** (*Tim Munton*, பிறப்பு: சூலை 30 1965), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும் 252 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# புதிய தலைமுறை கல்வி

**புதிய தலைமுறைக் கல்வி** இந்தியாவில், தமிழ்நாடு, சென்னையிலிருந்து, கல்வி மற்றும் வேலைவாய்ப்பிற்காக வெளிவந்து கொண்டிருந்த வாரப் பத்திரிகையாகும். 2020 ஜூன் 31 தேதியோடு இப்பத்திரிகை நிறுத்தப்பட்டுவிட்டது.
# புதிய தலைமுறை கல்வி

#### வரலாறு

புதிய தலைமுறை இதழோடு இணைப்பிதழாக வந்து கொண்டிருந்த புதிய தலைமுறைக் கல்வி, 2010 ஆகஸ்டில் தனி வார இதழாக வெளிவர ஆரம்பித்தது. அப்போது அதன் ஆசிரியராக மாலனும், இணையாசிரியராக பொன்.தனசேகரனும் பொறுப்பேற்றுக்கொண்டு வார இதழை நடத்தினர். ஒவ்வொரு வாரமும் திங்கள் கிழமை அன்று கடைகளில் கிடைக்கும்படி இந்த இதழ் வெளிவந்து கொண்டிருந்தது.  
சிறப்பாக வெளிவந்து கொண்டிருந்த புதிய தலைமுறைகல்வி இதழின் நிறுவனமானது, கொரோனாவினைக் காரணம் காட்டி 2020, மார்ச் மாத இறுதியில் அச்சிதழை நிறுத்திக்கொண்டது. ஏப்ரல், மே, ஜூன் வரை மின்னிதழ்களாக வெளிவந்த புதிய தலைமுறைக் கல்வி இதழ், 2020 ஜூன் 31 தேதியோடு, தனது இதழை முற்றிலுமாக நிறுத்திவிட்டது. இனி அச்சிதழும், மின்னிதழும் வராது என்று புதிய தலைமுறை குழுமம் அறிவித்ததோடு, ஆசிரியர் குழுவினரில் பலரையும் வீட்டுக்கு அனுப்பிவிட்டது. இதன் ஆசிரியராக இருந்த பெ.கருணாகரன் ‘கல்கோனா’ என்ற மின்னிதழைத் தொடங்கி நடத்தி வருகிறார். இதன் தலைமை உதவி ஆசிரியராக இருந்த மோ.கணேசன் வாலு டிவி என்ற யூடியூப் தொலைக்காட்சியைத் தொடங்கி நடத்திவருகிறார்.
# புதிய தலைமுறை கல்வி

## நிர்வாகம்

#### நிர்வாக ஆசிரியர்

- ஆர். பி. சத்திய நாராயணன்
# புதிய தலைமுறை கல்வி

## நிர்வாகம்

#### ஆசிரியர்

- பெ. கருணாகரன்
# புதிய தலைமுறை கல்வி

## நிர்வாகம்

#### துணை ஆசிரியர்

- சுந்தரபுத்தன்
# புதிய தலைமுறை கல்வி

## நிர்வாகம்

#### தலைமை உதவி ஆசிரியர்

- மோ.கணேசன்
# புதிய தலைமுறை கல்வி

## நிர்வாகம்

#### முன்னாள் ஆசிரியர்கள்

- மாலன் (நாராயணன்)
- பொன் தனசேகரன்
# புதிய தலைமுறை கல்வி

## நிர்வாகம்

#### முன்னாள் உதவி ஆசிரியர்

- ஜி. மீனாட்சி
# புதிய தலைமுறை கல்வி

## அலுவலகம்

24, ஜி.என். செட்டி சாலை, த.பெ.இலக்கம். 4990, சென்னை - 600017
# புதிய தலைமுறை கல்வி

## உள்ளடக்கம்

இவ்விதழில் கல்வி முறை, தொழில் வாய்ப்புகள், புலமைப்பரிசில் வழங்கல் போன்ற பலதரப்பட்ட தகவல்கள் உள்ளடக்கப்பட்டுள்ளன.
# புதிய தலைமுறை கல்வி

## மேலும் பார்க்க

- புதிய தலைமுறை (இதழ்)
- புதிய தலைமுறை (தொலைக்காட்சி)
- புதுயுகம் தொலைக்காட்சி
# மெட்ரோ நியூஸ்

**மெட்ரோ நியூஸ்** இலங்கையின் தலைநகர் கொழும்பிலிருந்து 2005ம் ஆண்டிலிருந்து வெளிவரும் ஒரு நாளிதழாகும்.
# மெட்ரோ நியூஸ்

## வெளியீடு

எக்ஸ்பிரஸ் நிவுஸ் பேப்பர் சிலோன் லிமிட்டட், த.பெ.எண். 160, கொழும்பு (இது வீரகேசரி வெளியீடுகளில் ஒன்றாகும்)
# மெட்ரோ நியூஸ்

## உள்ளடக்கம்

இதுவொரு நாளிதழ் என்றடிப்படையில் இலங்கை அரசியல், பொருளாதாரம், கலாசாரம், சமூக விடயங்களுக்கும், அரசியல் விடயங்களுக்கும், தமிழர் அரசியல் விடயங்களுக்கும் முக்கியத்துவம் கொடுத்து வந்துள்ளது. அத்துடன், இணையத்தளங்களில் வெளிவரக்கூடிய முக்கிய செய்திகளை டைஜட்ஸ் முறையில் தொகுத்து வழங்கி வருகின்றது. விளையாட்டு, சினிமா, தொழில் வாய்ப்புகள், இந்தியா அரசியல், உலக அரசியல் போன்ற பல்வேறு விடயங்களையும் இது தன்னகத்தே கொண்டுள்ளது. 'வரலாற்றில் இன்று' எனும் 'இன்றைய தின நிகழ்ச்சிகளின் தொகுப்பு'ம் உலக வளம் எனும் உலகச் செய்திகளின் தொகுப்பும் ஜனரஞ்சகமானதே.
# கோதெபாய் பல்கலைக்கழகம்

**கோதெபாய் பல்கலைக்கழகம்** (Göteborgs University), சுவீடன் நாட்டின் நான்காவது பழமையான பல்கலைக்கழகமாகும். இப்பல்கலைக்கழகம் கோதெபாய் நகரில் அமைந்துள்ளது. கோதெபாய் பல்கலைக்கழகம் பின்வரும் பல (புலங்கள்) உயர் கல்விப்பிரிவுகளைக்கொண்டுள்ளது.  
- சால்கிரேன்ஸ்கா கழகம் - மருத்துவம், பல் ஆய்வியல், உடல்நலம் மற்றும் பராமரிப்பு அறிவியல்
- அறிவியல்
- கலைகள்
- நுண் செயல்முறை மற்றும் நிகழ் கலைகள்
- சமுதாய அறிவியல்
- தொழில், பொருளாதாரம் மற்றும் சட்டம்
- கல்வி
- ஆசிரியர் கல்வி
- தகவல் தொழில் நுட்பம்
# கோதெபாய் பல்கலைக்கழகம்

## இணையதளங்கள்

கோதெபாய் பல்கலைக்கழகம்
# முதலாம் யோவான் (திருத்தந்தை)

**திருத்தந்தை புனித முதலாம் யோவான்** (சுமார் 470 – மே 18, 526) கத்தோலிக்க திருச்சபையின் திருத்தந்தையாக 523 முதல் 526 வரை இருந்தவர். சியன்னா நகரில் (Siena) பிறந்த இவர், திருத்தந்தையான போது மிகவும் நலிவுற்று இருந்தார்.  
இவரின் எதிர்ப்பையும் மீறி, ஓஸ்த்ரோகாதிக் பேரரசன் தியோடோரிக் (Theodoric the Great) இவரை ஆரியனிச கொள்கையை சட்டப்பூர்வமாக ஏற்க, ஏவினான். இவ்வாறு செய்யாவிடில் கிழக்கில் கிறித்தவர்களுக்கு எதிராக கலகம் எழும் என்று இவரை மிரட்டினார். ஆனால் இவர் இரவேனாவுக்கு திரும்பியபோது, இவர் தனக்கெதிராக திட்டம் தீட்டியதாக அஞ்சி, தியோடோரிக் இவரை சிறையில் அடைத்தான். அங்கே கவனிப்பார் யாருமில்லாமல் இவர் இறந்தார்.  
இவரது மீபொருட்கள் பின்னர் உரோமையில் உள்ள புனித பேதுரு பேராலயத்தில் அடக்கம் செய்யப்பட்டது.  
இவர் கலையில் சிறைபட்டவராய் சித்தரிக்கப்படுகின்றார். இவரின் விழாநாள் மே 18.
# மண்டையோடு

**மண்டையோடு** (Cranium) என்பது மூளையை மூடிக் காணப்படும் தலையோட்டின் ஒரு பகுதியாகும். மண்டையோடானது தாடையெலும்பையும் உள்ளடக்கிய முகவெலும்புகளுடன் சேர்ந்து தலையோட்டை உருவாக்கும். மண்டையோடானது தலையோட்டின் மேற்பக்கத்திலும், பின்பக்கத்திலும் அமைந்திருக்கும்.
# மண்டையோடு

## மனித மண்டையோடு

மனித மண்டையோடானது எட்டு தட்டையான எலும்புகளைக் கொண்டது. இந்த எலும்புகள் அசைவுகள் குறைந்த தையல்மூட்டுக்களால் நெருக்கமாகப் பிணைந்திருக்கும். மண்டையோட்டின் பின்பக்கமானது முன் பக்கத்தைவிட அகலமானதாக இருக்கும்.  
மண்டையோட்டு எலும்புகளாவன:
- நுதலெலும்பு (frontal bone)
- சுவரெலும்பு (parietal bone) (2)
- கடைநுதலெலும்பு (temporal bone) (2)
- பிடர் எலும்பு (occipital bone)
- ஆப்புரு எலும்பு (sphenoid bone)
- நெய்யரியெலும்பு (ethmoid bone)
# மண்டையோடு

## குழந்தையின் மண்டையோடு

குழந்தையின் தலையானது, ஒப்பீட்டளவில், உடலைவிடப் பெரிதாக இருப்பதை அவதானிக்க முடியும். அனேகமாக குழந்தை பிறக்கும்போது மண்டையோடானது தனது மொத்த உருவ அளவைப் பெற்றிருக்கும். ஆனாலும் குழந்தையின் மண்டையோட்டுக்கும், வளர்ந்த மனிதனின் மண்டையோட்டுக்கும் வேறுபாடுகள் உண்டு. குழந்தையின் மண்டையோட்டில் பின்பக்கமும், முன்பக்கமுமாக சிறிய துவார வடிவில் எலும்பாக்கம் நிகழாத இரு பகுதிகள் இருக்கும். இவை உச்சிக்குழிகள் (fontenelle) என அழைக்கப்படும். இவற்றில் பின்பக்க குழியானது 6 கிழமிகளில் மூடப்படும். பின்பக்கக் குழியானது கிட்டத்தட்ட 18 மாதங்கள்வரை மூடப்படாத நிலையில் காணப்படும். குழந்தை பிறப்பு இலகுவாக இருப்பதற்காகவும், வளர்ந்து வரும் மூளைக்கு இடமளிப்பதற்காகவும் குழந்தையின் மண்டையோடு இறுக்கமாகப் பிணைக்கப்படாமல், ஓரளவு நெகிழ்வான, அசையும் தன்மையுடன் காணப்படும். மூளை விருத்தி நிறைவு பெற்ற பின்னரே, கிட்டத்தட்ட 24 மாதங்களின் பின்னர், குழந்தையின் மண்டையோடானது முற்றாக இறுக்கமடைந்து, மூட்டுக்கள் அசைவற்ற நிலைக்கு வரும்.
# திருத்தந்தை யோவான்

கத்தோலிக்க திருச்சபையை இதுவரை 21 திருத்தந்தையர்கள் **யோவான்** என்ற பெயரில் ஆட்சி செய்துள்ளனர். இப்பெயரின் இலத்தீன் மொழி ஒலிப்பு யோனாஸ் (Iohannes) என்பதாகும்.  
1. முதலாம் யோவான் (523–526)
1. இரண்டாம் யோவான் (533–535)
1. மூன்றாம் யோவான் (561–574)
1. நான்காம் யோவான் (640–642)
1. ஐந்தாம் யோவான் (685–686)
1. ஆறாம் யோவான் (701–705)
1. ஏழாம் யோவான் (705–707)
1. *எட்டாம் யோவான் (எதிர்-திருத்தந்தை)*
1. எட்டாம் யோவான் (872–882)
1. ஒன்பதாம் யோவான் (898–900)
1. பத்தாம் யோவான் (914–928)
1. பதினொன்றாம் யோவான் (931–935)
1. பன்னிரண்டாம் யோவான் (955–964)
1. பதின்மூன்றாம் யோவான் (965–972)
1. பதினான்காம் யோவான் (983–984)
1. பதினைந்தாம் யோவான் (985–996)
1. *பதினாறாம் யோவான் (எதிர்-திருத்தந்தை)* (997–998)
1. பதினேழாம் யோவான் (1003)
1. பதினெட்டாம் யோவான் (1003–1009)
1. பத்தொன்பதாம் யோவான் (1024–1032)
1. *இருபதாம் யோவான்* என்னும் பெயரை எத்திருத்தந்தையும் ஏற்கவில்லை
1. இருபத்தொன்றாம் யோவான் (1276–1277)
1. இருபத்திரண்டாம் யோவான் (1316–1334)
1. *இருபத்திமூன்றாம் யோவான் (எதிர்-திருத்தந்தை)*
1. இருபத்திமூன்றாம் யோவான் (1958–1963)
# திருத்தந்தை ஸ்தேவான்

**திருத்தந்தை ஸ்தேவான்** என்னும் பெயர் பின்வருபவர்களைக் குறிக்கலாம்:  
- முதலாம் ஸ்தேவான் (254–257)
- ஸ்தேவான் (தேர்வான திருத்தந்தை) இவர் திருத்தந்தையாகத் தேர்ந்தெடுக்கப்பட்ட மூன்று நாட்களுக்கு பின், திருத்தந்தை பதவி ஏற்பதற்குமுன் இறந்துவிட்டார்.
- இரண்டாம் ஸ்தேவான் (752–757)
- மூன்றாம் ஸ்தேவான் (768–772)
- நான்காம் ஸ்தேவான் (816–817)
- ஐந்தாம் ஸ்தேவான் (885–891)
- ஆறாம் ஸ்தேவான் (896–897)
- ஏழாம் ஸ்தேவான் (929–931)
- எட்டாம் ஸ்தேவான் (939–942)
- ஒன்பதாம் ஸ்தேவான் (1057–1058)
# திருத்தந்தை போனிஃபாஸ்

**திருத்தந்தை போனிஃபாஸ்** என்னும் பெயர் பின்வருபவர்களைக் குறிக்கலாம்:  
- புனித முதலாம் போனிஃபாஸ் (reigned 418–422)
- இரண்டாம் போனிஃபாஸ் (530–532)
- மூன்றாம் போனிஃபாஸ் (607)
- நான்காம் போனிஃபாஸ் (608–615)
- ஐந்தாம் போனிஃபாஸ் (619–625)
- ஆறாம் போனிஃபாஸ் (896)
- எட்டாம் போனிஃபாஸ் (எதிர்-திருத்தந்தை) (984–985)
- எட்டாம் போனிஃபாஸ் (1294–1303)
- ஒன்பதாம் போனிஃபாஸ் (1389–1404)
# திருத்தந்தை லியோ

**திருத்தந்தை லியோ** அல்லது **திருத்தந்தை சிங்கராயர்** (*Pope Leo*) என்னும் பெயர் பின்வருபவர்களைக் குறிக்கலாம்:  
- முதலாம் லியோ (பெரிய லியோ) (440–461)
- இரண்டாம் லியோ (682–683)
- மூன்றாம் லியோ (795–816)
- நான்காம் லியோ (847–855)
- ஐந்தாம் லியோ (903)
- ஆறாம் லியோ (928)
- ஏழாம் லியோ (936–939)
- எட்டாம் லியோ (964–965)
- ஒன்பதாம் லியோ (1049–1054)
- பத்தாம் லியோ (1513–1521)
- பதினொன்றாம் லியோ (1605)
- பன்னிரண்டாம் லியோ (1823–1829)
- பதின்மூன்றாம் லியோ (1878–1903)
- பதினான்காம் லியோ (2025 முதல்)
# முகவெலும்பு

**முகவெலும்புகள்** (Facial bones) எனப்படுபவை மண்டையோட்டுடன் சேர்ந்து தலையோட்டை உருவாக்கும் எலும்புகள் ஆகும். இவை தலையோட்டின் முன், கீழ்ப் பகுதியில் அமைந்திருக்கும் எலும்புகளாகும். இவற்றுள் வாய்ப்பகுதியில் இருக்கும் முக்கிய எலும்பான தாடையெலும்பும் அடங்கும். முக எலும்புகள் என்பவை முகத்தில் அமைந்ததுள்ள 14 எலும்புகள் ஆகும்.
# முகவெலும்பு

## மனித முகவெலும்புகள்

மனித மண்டையோட்டிற்கு பெரும் ஆதாரங்களாக கீழ்காணும் 14 முகவெலும்புகளும் விளங்குகின்றன:
- கீழ்மூக்கு சங்கெலும்பு (Inferior nasal concha) - 2  
- கண்ணீர்க் குழாய் எலும்பு (Lacrimal bones) - 2  
- கீழ்த்தாடை எலும்பு (Mandible) - 1  
- மேல்தாடை எலும்பு (Maxilla) - 2  
- மூக்கெலும்பு (Nasal bones) - 2  
- அண்ணவெலும்பு (Palatine bones) - 2  
- மூக்குச்சுவர் எலும்பு (Vomer) - 1  
- கன்ன எலும்பு (Zygomatic bones) - 2
# திருத்தந்தை கிரகோரி

கத்தோலிக்க திருச்சபையை இதுவரை 16 திருத்தந்தையர்கள் **கிரகோரி** என்ற பெயரில் ஆட்சி செய்துள்ளனர்.  
**திருத்தந்தை கிரகோரி** என்னும் பெயர் பின்வருபவர்களைக் குறிக்கலாம்:  
1. முதலாம் கிரகோரி (பெரிய கிரகோரி)
1. இரண்டாம் கிரகோரி
1. மூன்றாம் கிரகோரி
1. நான்காம் கிரகோரி
1. ஐந்தாம் கிரகோரி
1. ஆறாம் கிரகோரி
1. ஐந்தாம் கிரகோரி (எதிர்-திருத்தந்தை)
1. ஏழாம் கிரகோரி, ஹில்டர்பிறான்ட்
1. எட்டாம் கிரகோரி
1. எட்டாம் கிரகோரி (எதிர்-திருத்தந்தை)
1. ஒன்பதாம் கிரகோரி
1. பத்தாம் கிரகோரி
1. பதினொன்றாம் கிரகோரி
1. பன்னிரண்டாம் கிரகோரி
1. பதின்மூன்றாம் கிரகோரி, கிரெகொரியின் நாட்காட்டியை அறிமுகம் செய்தவர் இவரே.
1. பதினான்காம் கிரகோரி
1. பதினைந்தாம் கிரகோரி
1. பதினாறாம் கிரகோரி
# முருகு ஜோதிடக் கலை (சிற்றிதழ்)

**முருகு ஜோதிடக் கலை** இந்தியா, தமிழ்நாடு, சென்னையிலிருந்து மாதந்தோறும் வெளிவரும் ஒரு சோதிட இதழாகும்.
# முருகு ஜோதிடக் கலை (சிற்றிதழ்)

## பணிக்கூற்று

"சோதிட, ஆன்மீக வாஸ்த்து சாஸ்த்திர மாத இதழ்"
# முருகு ஜோதிடக் கலை (சிற்றிதழ்)

## ஆசிரியர்

- சோதிடர் சக்கரவர்த்தி முருகு ராஜேந்திரன்
# முருகு ஜோதிடக் கலை (சிற்றிதழ்)

## வெளியீடு

சிவமணி முருகு, சோதிடக் கலை, சிவகாமி பப்ளிகேசன்ஸ், 126/108, உஸ்மான் சாலை, தி. நகர், சென்னை 17
# முருகு ஜோதிடக் கலை (சிற்றிதழ்)

## ஆண்டுச் சந்தா

1 வருட சந்தா 105 ரூபாய்
# முருகு ஜோதிடக் கலை (சிற்றிதழ்)

## உள்ளடக்கம்

சோதிடக் கலை குறித்து பல்வேறுபட்ட தகவல்களை இது கொண்டுள்ளது.
# மல்லிகை மகள் (சிற்றிதழ்)

**மல்லிகை மகள்** தமிழ்நாடு, சென்னையிலிருந்து வெளிவரும் ஒரு மகளிர் மாத இதழாகும்.உணவு, ஆரோக்கியம் சார்ந்த சிறு புத்தகங்களை வெளியிடும் மல்லிகை பிரசுரம் இதன் கிளை நிறுவனம் ஆகும்.
# மல்லிகை மகள் (சிற்றிதழ்)

## பணிக்கூற்று

மகளிர் விரும்பும் குடும்ப மாத இதழ்.
# மல்லிகை மகள் (சிற்றிதழ்)

## நிர்வாகம்

#### ஆசிரியர்

- ம.கா.சிவஞானம்
# மல்லிகை மகள் (சிற்றிதழ்)

## நிர்வாகம்

#### துணையாசிரியர்

- பிரேமா நாராயணன்
# மல்லிகை மகள் (சிற்றிதழ்)

## நிர்வாகம்

#### பொறுப்பாசிரியர்

- எம்.கவிதா
# மல்லிகை மகள் (சிற்றிதழ்)

## அலுவலக முகவரி

மல்லிகை மகள் மாத இதழ், புதிய எண்.4, டெய்லர்ஸ் எஸ்டேட் 2வது தெரு,கோடம்பாக்கம், சென்னை 24
# மல்லிகை மகள் (சிற்றிதழ்)

## உள்ளடக்கம்

2007 ஜூலை முதல் வெளியாகும் இவ்விதழ் மகளிருக்குத் தேவையான பல்வேறு ஆக்கங்களை உள்ளடக்கியது.
# பில்லி முர்டாக்

**பில்லி முர்டாக்** (*Billy Murdoch*, பிறப்பு: அக்டோபர் 18 1854, இறப்பு: பெப்ரவரி 18 1911), இங்கிலாந்து அணியின் துடுப்பாட்டக்காரர். இவர் 19 தேர்வுத் துடுப்பாட்டப் போட்டியிலும் 391 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1887- 1892 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜோன் முரே

**ஜோன் முரே** (*John Murray *, பிறப்பு: ஏப்ரல் 1 1935 ), இங்கிலாந்து அணியின் துடுப்பாட்டக்காரர். இவர் 21 தேர்வுத் துடுப்பாட்டப் போட்டியிலும் 635 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961- 1967 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# இவள் புதியவள் (சிற்றிதழ்)

**இவள் புதியவள்** தமிழ்நாடு, சென்னையிலிருந்து வெளிவரும் ஒரு மகளிர் மாத இதழாகும்.
# இவள் புதியவள் (சிற்றிதழ்)

## வெளியீடு

- மருதகாளியம்மன் பப்ளிகேசன்ஸ்
# இவள் புதியவள் (சிற்றிதழ்)

## ஆசிரியர்

- டாக்டர் கை. கதிர்வேள்  
மை. பாரதிராஜா
இணை ஆசிரியர்
# இவள் புதியவள் (சிற்றிதழ்)

## அலுவலகம்

சூரியகதிர்
ஜி7 சர் உஸ்மான் கோர்ட்,
எண் 63 எல்டாம்ஸ் சாலை
தேனாம்பேட்டை
சென்னை-18
# இவள் புதியவள் (சிற்றிதழ்)

## உள்ளடக்கம்

இவ்விதழில் மகளிர் சம்பந்தப்பட்ட பல்வேறு ஆக்கங்கள் மகளிருக்குத் தேவையான ஆக்கங்களையும் உள்ளடக்கியிருந்தது.
# ஸ்விஸ் ரீ

1956க்குள் ஸ்விஸ் ரீ அனைத்து கண்டங்களிலும் தனது கிளைகளை தொடங்கியிருந்தது. அதன் 100வது ஆண்டான 1963ல் மொத்தம் 75 நாடுகளில் உள்ள 1000 நிறுவனங்களுடன் மறுகாப்பீடு ஒப்பந்த்ம் செய்துகொண்டிருந்தது.  
செப்டம்பர் 11, 2001 தாக்குதல்கள்களின் போது உலக வர்த்தக மையக் கட்டடத்தின் (அதன் ஒப்பந்ததாரர் சில்வர்ஸ்டெயின் பிராபர்டீஸ்) முன்னனி காப்பீடாளராக ஸ்விஸ் ரீ இருந்தது. அத்தாக்குதலுக்கு பின் காப்பீட்டுத்தொகை தொடர்பாக, சில்வர்ஸ்டெயின் பிராபர்டீசுக்கும் மற்ற காப்பீட்டாளர்களுக்கும் உடன்பாடு ஏற்படவில்லை. 2004ல் இவ்வழக்கிற்கு இரு நடுவர் குழுக்கள் சில்வர்ஸ்டெயின் பிராபர்டீசிற்கு US $4.6 பில்லியன் காப்பீட்டுத்தொகையாக வழங்க உத்தரவிட்டனர்..
# விஜய் (சிற்றிதழ்)

**விஜய்** இந்தியா, தமிழ்நாடு, சென்னையிலிருந்து மாதந்தோறும் வெளிவரும் ஒரு சினிமா இதழாகும்.
# விஜய் (சிற்றிதழ்)

## ஆசிரியர்

- முரளி
# விஜய் (சிற்றிதழ்)

## பொறுப்பாசிரியர்

- நெல்லை அழகேஸ்
# விஜய் (சிற்றிதழ்)

## அலுவலகம்

ஆனந்த சினிமா இன் விஜய் 13, சீதாரப்பன் தெரு, திருவள்ளிச்சேனை, சென்னை 05.
# விஜய் (சிற்றிதழ்)

## உள்ளடக்கம்

தென்னிந்திய திரையுலகு குறித்து பல்வேறு சுவையான தகவல்களை இது வழங்கி வருகின்றது.
# பில்லி நியூஹம்

**பில்லி நியூஹம்** (*Billy Newham*, பிறப்பு: டிசம்பர் 12 1860, இறப்பு: சூன் 26 1944), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் 368 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1888 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பில்லி நியூஹம்

## வெளியிணைப்புகள்

- Brief profile of William Newham by Don Ambrose
- Wisden obituary of Billy Newham
# தமிழ்நாடு அரசு இசைக் கல்லூரி, திருவையாறு

**தமிழ்நாடு அரசு இசைக் கல்லூரி, திருவையாறு** (*Tamil Nadu Government Music College, Thiruvaiyaru*) தமிழ்நாடு அரசின் கலை பண்பாட்டுத் துறையின் கட்டுப்பாட்டில், தமிழ்நாடு தஞ்சாவூர் மாவட்டம் திருவையாற்றில் இயங்கிவருகின்ற கல்லூரியாகும்.
# தமிழ்நாடு அரசு இசைக் கல்லூரி, திருவையாறு

## பிற கல்லூரிகள்

தமிழ்நாட்டில் இசைக் கல்லூரிகள் சென்னை, மதுரை, கோயம்புத்தூர் ஆகிய இடங்களில் உள்ளன.
# தமிழ்நாடு அரசு இசைக் கல்லூரி, திருவையாறு

## துவக்கம்

இக்கல்லூரி 1965-ல் அரசர் கல்லூரியில் ஒரு துறையாகத் துவங்கப்பட்டு. சென்னை பல்கலைக்கழக இணைவோடும், 1983 முதல் பாரதிதாசன் பல்கலைக்கழக இணைவு பெற்றும் நடைபெற்று வந்தது. 1997ல் அரசர் கல்லூரியின் ஒரு துறையாக செயல்பட்டு வந்த இசைத்துறை தமிழ்நாடு அரசு இசைக் கல்லூரியாக செயல்பட்டு வருகிறது. 2014ஆம் ஆண்டு முதல் தமிழ்நாடு டாக்டர் ஜெ.ஜெயலலிதா இசை மற்றும் கவின்கலை பல்கலைக்கழக இணைவு பெற்று செயல்பட்டு வருகிறது.
# தமிழ்நாடு அரசு இசைக் கல்லூரி, திருவையாறு

## பட்டப்படிப்புகள்

தமிழ்நாட்டில் அரசு இசைக்கல்லூரிகளில் மூன்று ஆண்டு பட்டயம், ஒரு வருட இசை ஆசிரியர் பயிற்சி, இரண்டு ஆண்டு முதுநிலை பட்டயம், மூன்று ஆண்டு இளங்கலை இசை, இரண்டு ஆண்டு முதுகலை இசை, இசையில் முனைவர் பட்டம் அனைத்தும் ஒருங்கே அமையப் பெற்ற கல்லூரி என்ற சிறப்பினை இக்கல்லூரி பெற்றுள்ளது. வீணை, வயலின், மிருதங்கம், பரதநாட்டியம், தவில், நாதசுரம், நாட்டுப்புறக் கலை, குரலிசை, நட்டுவாங்கம் போன்ற பாடங்கள் முதன்மை மற்றும் துணைப்பாடங்களாக அமைந்துள்ளன.
# ஸடான் நிக்கொலஸ்

**ஸடான் நிக்கொலஸ்** (*Stan Nichols*, பிறப்பு: அக்டோபர் 6 1900, இறப்பு: சனவரி 26 1961), இங்கிலாந்து அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டியிலும், 483 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 - 1939 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# ஆலன் ஓக்மன்

**ஆலன் ஓக்மன்** (*Alan Oakman*, பிறப்பு: ஏப்ரல் 20 1930 என்பவர் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டியிலும், 538 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1956 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# டிம் ஓ'பிறையன்

**டிம் ஓ'பிறையன்** (*Sir Tim O'Brien, 3rd Baronet*, நவம்பர் 5, 1861 - திசம்பர் 9, 1948), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டியிலும், 266 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1886 -1896 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜாக் ஓ கானர்

**ஜெக் ஓ கோனர்** (*Jack O'Connor)*, நவம்பர் 6 1897, இறப்பு: பிப்ரவரி 22 1977), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும், 540 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1929 -1930 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# குற்றியலுகரப் புணரியல்

**குற்றியலுகரப் புணரியல்** என்பது தொல்காப்பியத்தின் எழுத்ததிகாரத்தில் ஒன்பதாவது இயல் ஆகும். இந்த இயலில் உள்ள செய்திகள் நூற்பா வரிசை-எண்ணோடு தரப்பட்டுள்ளன. தொல்காப்பிய உரையாசிரியர் இளம்பூரணரைத் தழுவித் தொகுக்கப்பட்டுள்ளன.  
(ஆறு வகையான குற்றியலுகர மொழி உயிரெழுத்து வரும்போது குற்றியலுகரமாகவும், உயிர்மெய் வரும்போது முற்றியலுகரமாகவும், யா-எழுத்து மொழி வரும்போது குற்றியலிகரமாகவும் ஒலிக்கும்.)
# குற்றியலுகரப் புணரியல்

## குற்றியலுகரம் 6 வகை

- 1.ஈரெழுத்தொருமொழி, 2.உயிர்த்தொடர், 3.இடைத்தொடர், 4.ஆய்தத் தொடர்மொழி, 5.வன்தொடர், 6.மென்தொடர்
:<small>1.நாகு, 2.வரகு, 3.தெள்கு, 4.எஃகு, 5.கொக்கு, 6.குரங்கு</small> -1
- இரண்டு ஒற்றுக்கள் தொடரும் மொழி இடைத்தொடர் ஆவதில்லை.
:<small>ஈர்க்கு – வன்தொடர், மொய்ம்பு – மென்தொடர்</small> -2
- வேற்றுமையிலும், அல்வழியிலும் மெய்யில் தொடங்கும் சொல் வரும்போது குற்றியலுகரம் முற்றியலுகரமாக ஒலிக்கும்
:<small>நாகு கடிது, நாகு கடுமை, வரகு கடிது, வரகு கடுமை</small> -3
- கொக்குக் கடிது, கொக்குக் கடுமை <small>(வல்லொற்றுத் தொடர்மொழி முன் வல்லினம்)</small> -4
# குற்றியலுகரப் புணரியல்

## குற்றியலிகரம்

- குற்றியலுகர மொழி யா வரும்போது குற்றியலிகரமாக மாறும்.
:<small>நாகியாது, வரகியாது, தெள்கியாது, உஃகியாது, கொக்கியது, குரங்கியாது</small> -5
# குற்றியலுகரப் புணரியல்

## குற்றுகரப் பொதுப்புணர்ச்சி

- ஈரெழுத்து, உயிர்த்தொடர் – டகார றகார குற்றியலுகரம் -6
::<small>யாட்டுக்கால், முயிற்றுக்கால் எனத் தன்னொற்று இரட்டி, வருமொழியின் வல்லினம் மிகும்</small>
::<small>யாட்டுச்செவி, யாட்டுத்தலை, யாட்டுப்புறம், முயிற்றுச்செவி, துயிற்றுத்தலை, முயிற்றுப்புறம்</small>
- ஈரெழுத்து, உயிர்த்தொடர் – கசதப - குற்றியலுகரம் -7
::<small> (ஒற்றிடை இனம் மிகாதவை) நாகுகால், வரகுகதிர்</small>
- இடையொற்று, ஆய்தத்தொடர் இயல்பு -8
::<small>தெள்குகால், எஃகுகால் (தெள்கு = தெள்ளுப் பூச்சி) (எஃகு = வேல்)</small>
- வன்தொடர் ஒற்று மிகும்
::<small>கொக்குக்கால்</small> -9
- மென்தொடர் வல்லினமாகி ஒற்று மிகும்
::(குரங்கு)குரக்குக்கால், (எண்கு)எட்குக்கால்,
::கொக்கின்கால், குரங்கின்கால் (எண்கு = கரடி) -9
- மரப்பெயர் அம்-சாரியை பெறும் -10
::(தேக்கு)தேக்கங்கோடு, (வேம்பு)வேப்பம்பழம்
- மென்தொடர் வல்லினம் ஆகா மரம் -11
:: குருந்தங்கோடு, புன்கங்கோடு
- அம்-சாரியை பெறல் -12
::(ஏறு)ஏறங்காள், (வட்டு)வட்டம்போர்
- அக்கு-சாரியை பெறல் -13
:: குன்றக்கூகை
- எண்ணுப்பெயர் -14
::ஒன்றன்கால் (=ஒன்றினது கால்)
# குற்றியலுகரப் புணரியல்

## குற்றுகரச் சிறப்புப்புணர்ச்சி

- வண்டு, பெண்டு
:: கண்டின்கால், பெண்டின்கால் (+இன்-சாரியை) (இஃது அஃறிணை முடிபு) -15
- பெண்டு
:: பெண்டன் கை (+அன்-சாரியை) (இஃது உயர்திணை முடிபு) -16
- யாது, அஃது
:: யாதன் கோடு, அதன் கோடு -17
- அஃது
:: அஃதடை (அஃது+அடை) (அடை = இலை) (உயிர் வரும்போது) -18
- அது
:: அது கடிது (அல்வழிப் புணர்ச்சி) -19
- அல்வழியில் பிற
:: நாகு கடிது, வரகு கடிது, தெள்கு கடிது, எஃஃகு கடிது, குரங்கு கடிது (இயல்பு) -20
- வல்லொற்றுத் தொடர்மொழி
:: கொக்குக் கடிது, கொக்குச் சிறிது, கொக்குத் தீது, கொக்குப் பெரிது (வல்லினம் மிகல்) -21
- ஆங்கு, யாங்கு
:: ஆங்குக் கொண்டான், யாங்குக் கொண்டான், சென்றான், தந்தான், போயினான் -22
- யாங்கு (=எப்படி)
:: யாங்கு கொண்டான் -23
- அங்கு, இங்கு, உங்கு, எங்கு (நான்கும் மிக்கே வரும்)
::அங்குக் கொண்டான், இங்குக் கொண்டான், உங்குக் கொண்டான், எங்குக் கொண்டான், சென்றான், தந்தான், போயினான் -24
- உண்டு
:: உள் பொருள், உண்டு பொருள், உண்டு காணம், உண்டு சாக்காடு, உண்டு தாமரை, உண்டு ஞாண், உண்டு நூல், உண்டு மணி, உண்டு யாழ், உண்டு வட்டு, உண்டு அடை, உண்டு ஆடை -25
- திசைச்சொல்
:: வடக்கே தெற்கு (=வடக்கிலும் தெற்கிலும்), கிழக்கே மேற்கு -26
- திசைச்சொல்
:: வடகிழக்கு, வடமேற்கு, தென்கிழக்கு, தென்மேற்கு -27
# குற்றியலுகரப் புணரியல்

## குற்றுகர எண்ணுப்புணர்ச்சி

- பதினொன்று, பதின்மூன்று, பதினான்கு, பதினைந்து, பதினாறு, பதினேழு, பதினெட்டு -28
- பன்னிரண்டு -29
- பதினாயிரம் -30
- பதின்கலம் (அளவுப்பெயர்) பதின் கழஞ்சு (நிறைப்பெயர்) -31
- ஒருபஃது, இருபஃது -32
- ஒருபஃது (ஒன்று <> ஒரு) -33
- இருபஃது -34
- முப்பஃது, -35 (அறுபஃது)
- நாற்பஃது -36
- ஐம்பஃது -37
- எண்பஃது -38
- தொண்ணூறு (ஆடுபுலி விளையாட்டு) -39
- ஒருகலம், இருகலம் -40
- முக்கலம், முச்சாடி -41
- ஐங்கலம், ஐஞ்சாடி -42
- அறுகலம், அறுசாடி, அறுசுவை -43
- எண்கலம், எண்சாடி எண்நாழி, எண்மண்டை, எண்வட்டி, எண்ணகல் (எட்டு+அகல்) -44
- முந்நாழி, மும்மண்டை, ஐந்நாழி, ஐம்மண்டை -45
- முவ்வட்டி -46
- நால்வட்டி -47
- ஐவட்டி – 48
- ஓரகல், ஈரகல், ஓருழக்கு, ஈருழக்கு -49
- முவ்வகல், முவ்வுழக்கு -50
- மூவுழக்கு -51
- ஆறகல், ஆறுழக்கு -52
- ஒன்பதின் கலம், ஒன்பதின் சாடி -53
- ஒருநூறு, இருநூறு, அறுநூறு -54
- முந்நூறு -55
- நானூறு -56
- தொள்ளாயிரம் -57
- ஒராயிரம், இராயிரம் -58
- ஓராயிரம், ஈராயிரம் -59
- முவ்வாயிரம் -60
- நாலாயிரம் -61
- ஐயாயிரம் -62
- ஆறாயிரம் -63
- ஒன்பதினாயிரம் -64
- ஒரு நூறாயிரம், இரு நூறாயிரம், இரண்டு நூறாயிரம், முந் நூறாயிரம், மூன்று நூறாயிரம், நானூறாயிரம், நான்கு நூறாயிரம், ஐந் நூறாயிரம், ஐந்து நூறாயிரம், அறு நூறாயிரம், ஆறு நூறாயிரம், எண் நூறாயிரம், எட்டு நூறாயிரம், ஒன்பது நூறாயிரம், -65
- நூற்றொன்று, நாற்றிரண்டு, நூற்று முன்று, நூற்று நான்கு, நூற்று ஐந்து, நூற்று ஆறு, நூற்று ஏழு, நூற்று எட்டு, நூற்று ஒன்பது -66
- நூற்றொருபஃது, நூற்றிருபஃது, நூற்று முப்பது -67
- நூற்றுக்கலம், நூற்றுச்சாடி, நூற்றுக்கழஞ்சு, நூற்றுத்தொடி -68
- ஒருபத்தொன்று, இருபத்தொன்று, முப்பத்தொன்று -69
- ஒருபதினாயிரம், இருபதினாயிரம் -70
- ஒருபதின்கலம், இருபதின்கலம், ஒருபதின் கழஞ்சு, இருபதின் கழஞ்சு -71
- ஒருகல், ஒருசுனை, ஒருதுடி, ஒருபறை, ஒருஞாண், ஒருநூல், ஒருமணி, ஒருநாழ், ஒருவட்டு -72
- ஒரடை, ஓரடை, இரடை, ஈரடை, இரண்டடை, இரண்டாடை – 73
- இரண்டுமா (மா = 10இல் 1), இருமா, மூன்றுமா, மும்மா -74
# குற்றியலுகரப் புணரியல்

## எழுத்ததிகாரப் புறனடை

- உம், கெழு ஆகிய இடைச்சொற்கள் செய்யுளில் வரும்
::‘வானவரி வில்லும் திங்களும் கல்கெழு கானவன் நல்குறு மகளே’
::(= அவன் மலைசூழ் கானவன். அவன் மகள் வானவில்லும் திங்களும் போன்றவள்) -75
- மரூஉ மொழி -76 (குறைசொற்கிளவி, பண்புதொகுமொழி, தொழில்தொகுமொழி, எண்ணின்தொகுதி, உள்ளிட்ட பிற) இவற்றின் புணர்ச்சி தெளிவாக உணரும் வகையில் தோன்றாது
::விண்வினைத்தது (=புண் விண் விண் எனத் தெறித்தது – இது குறிப்பின் வந்த குறைசொற்கிளவி)
::கார் கறுத்தது (இதில் கார் என்பது கருமைப்பண்பை உணர்த்தும் குறைசொற்கிளவி)
::ஒல்லொலித்தது (இதில் ஒல் என்பது இசையை உணர்த்தும் குறைசொற்கிளவி)  
::பண்புத்தொகையில் ஐம்பால் தொகும்
::கருஞ்சான்றான் (கரியன் சான்றான்), கருஞ்சான்றாள் (கரியள் சான்றாள்), கருஞ்சான்றார் (கரியர் சான்றார்), கரும்பெற்றம் (கரியது பெற்றம்), கருமணிகள் (கரியன மணிகள்),  
::கொல்யானை (இது காலம் கரந்த பெயரெச்சம்),  
::ஓரொன்று, ஈரிரண்டு, மும்மூன்று – இவை எண்ணின் தொகுதி  
- கரியன் (கருமை+அவன்), உண்டான் (உண்+ட்+ஆன்(<>அவன்) – இவை பிற வகை மரூஉமொழிகள்
- செய்யுள் திரிபு, வழக்கியல் மரூஉ, இயல்பு மாறி வருபவை ஆகியவற்றை நன்கு நாடி உணர்ந்து ஏற்றுக்கொள்ள வேண்டும். -77
# குற்றியலுகரப் புணரியல்

## இணைப்புகள்

- தொல்காப்பியம் குற்றியலுகரப் புணரியல் நூற்பா.
- தொல்காப்பியம் குற்றியலுகரப் புணரியல் மூலமும் செய்தியும்
# நீரடிக் காளான்

**நீரடிக் காளான்** அல்லது **ரோக் காளான்** (ஆங்கிலம்: Rogue mushroom, Underwater Mushroom ; இலத்தின்: *Psathyrella aquatica* ) ஒரு பூஞ்சைக் காளான் வகையாகும், இதுவரை அறியப்பட்ட காளான் இனங்களில் நீருக்குள் வசிக்கும் ஒரே ஒரு இனம் இதுவேயாகும். பூஞ்சைகளைப் பற்றிய நூலிதழான மைக்கொலோஜியாவில் 2010இல் இது விபரிக்கப்பட்டது.  
இந்தக் காளான் தென் ஒரேகான் பல்கலைக்கழகத்தைச் சார்ந்த பேராசிரியர் ரொபர்ட் கொஃபானால் ஐக்கிய அமெரிக்காவின் ஒரேகான் மாநிலத்தில் அமைந்துள்ள ரோக் ஆற்றில் 2005 ஆம் ஆண்டு கண்டுபிடிக்கப்பட்டது. நீரடிக்காளான் ஆற்றின் நீரோட்டத்தை எதிர்த்து நிமிர்ந்து நிற்குமளவுக்கு வலிமை கொண்டதாக உள்ளது. நீருக்குள் வசிக்கும் முதன்முதல் அறியப்பட்ட காளான் எனும் காரணத்தால் 2011 ஆம் ஆண்டுக்குரிய பத்து சிறப்பு உயிரினங்களின் பட்டியலில் உள்ளடக்கப்பட்டுள்ளது.
# நீரடிக் காளான்

## வெளி இணைப்பு

1. http://species.asu.edu/2011_species08
1. நீரடிக்காளான் காணொளி
# கல்முனை இராமகிருஷ்ண மகாவித்தியாலயம்

**கல்முனை இராமகிருஷ்ண மிஷன் மகா வித்தியாலயம்** இலங்கையின் கிழக்கு மாகாணத்தில் கல்முனைப் பகுதியிலுள்ள முன்னணிப் பாடசாலைகளில் ஒன்றாகும்.
# கல்முனை இராமகிருஷ்ண மகாவித்தியாலயம்

## வரலாறு

கல்முனையில் இந்து சமயச் சூழலில் கற்பதற்கான படசலை இல்லை என்ற குறையைப் போக்க இந்து வாலிபர் சங்கத்தின் முயற்சியுடனும் சுவாமி விபுலானந்தரின் வழிகாட்டலுடனும் 1936.01.31ந் திகதி ஐம்பதுக்கும் குறைவான பிள்ளைகளுடனும் ஒரு ஆசிரியருடனும் கல்விச்சாலை ஒன்று ஆரம்பிகப்பட்டு நடாத்தப்பட்டது. இப்பாடசாலை அதே ஆண்டு ஒக்டோபர் மாதத்தில் 98 மாணவர்களுடனும் மூன்று ஆசிரியர்களுடனும் இராமகிருஷ்ண வித்தியாலயம் என்ற பெயருடன் அரச அங்கீகாரம் பெற்றது. பாடசாலையின் நிருவாகத்தை இராமகிருஷ்ண மிஷன் பொறுப்பேற்று நடாத்தியது.  
1941 இல் ஆரம்பப் பாடசாலையாகத் தரமுயர்த்தப்பட்டது. 1945இல் முதுநிலை விடுகை வகுப்பு வரை உயர்ந்துபன்னிரண்டு ஆசிரியர்களுடனும் 375 மாணவர்களுடனும் காணப்பட்டது. 1991இல் க.பொ.த உயர்தர வகுப்புகள் ஆரம்பிக்கப்பட்டன.
# கல்முனை இராமகிருஷ்ண மகாவித்தியாலயம்

## பாடசாலைப் பண்

::வாழ்க எமது பாடசாலை வாழ்கவே-கல்முனை
::இராமகிருஷ்ண மகாவித்தியாலயம் வளர்கவே  
::வளமும் பெருக நெறிகள் உயர - வாழ்க
::எமது பாடசாலை வளர்கவே.  
::ஆற்றல் அன்பு அறிவு பெருக
::ஆத்ம சக்தி எங்கும் நிறைய
::எமது பணிகள் இனிது தொடர
::எங்கும் கல்வி இலங்கி வளர
::வாழ்க எமது பாடசாலை வளர்கவே.  
::சிறக்க அறமும் அடிகள் வழியும்
::சீராய்க் கலைகள் பல்க எங்கும்
::களனி நிறையக் கல்முனை ஊரில்
::கல்வி வழங்கும் கற்பக தருவாய்
::வாழ்க எமது பாடசாலை வளர்கவே.  
::வித்தைகள் பல பொலிந்து விளங்க
::வீரம், வெற்றி, ஒழுக்கம் ஓங்க
::முத்தமிழ் ஆற்றல் மிகுந்து சிறக்க
::நித்திலமெங்கும் நிலைத்து ஒளிர
::வாழ்க எமது பாடசாலை வளர்கவே.  
::வாழ்க! வாழ்க!! வாழ்கவே!!!
# கல்முனை இராமகிருஷ்ண மகாவித்தியாலயம்

## பாடசாலையில் பணியாற்றிய அதிபர்களும் சேவைக்காலமும்

| அதிபரின் பெயர் | சேவைக்காலம் |  |
| --- | --- | --- |
| திரு.வேலுப்பிள்ளை உடையார் | 1936-1957 |  |
| திரு.கண்டுமணி | 1957-1962 |  |
| திரு.க.கணபதிப்பிள்ளை | 1962-1968 |  |
| திரு.சிவநாதபிள்ளை | 1968-1969 |  |
| திரு.சீ. துரைரெத்தினம் | 1969-1971 |  |
| திரு.செல்லத்துரை | 1971-1973 |  |
| திரு.சீ. துரைரெத்தினம் | 1973-1974 |  |
| திரு.இராசதுரை | 1974-1974 |  |
| திரு.மு.சிவநாதபிள்ளை | 1974-1980 |  |
| சீ. துரைரெத்தினம் | 1980-1981 |  |
| திரு.வீ.விசுவாசம் | 1981-1984 |  |
| திருமதி.சி.விஜயரெத்தினம் | 1984-1993 |  |
| திரு.ந.நாகராசா | 1993-2006 |  |
| திருமதி.அ. பேரின்பராசா | 2006-2012 |  |
| திரு.சி. புவிராசா | 2013- | } |
# கல்முனை இராமகிருஷ்ண மகாவித்தியாலயம்

## ஆதாரம்

கமு/கல்முனை இராமகிருஷ்ண மகாவித்தியாலயம் பவளவிழா சிறப்பிதழ்-2011
# கிறிஸ் ஓல்ட்

**கிறிஸ் ஓல்ட்** (*Chris Old*, திசம்பர் 22 1948), இங்கிலாந்து அணியின் துடுப்பாட்டக்காரர் ஆவார். இவர் 46 தேர்வுத் துடுப்பாட்டப் போட்டிகளிலும், 32 ஒருநாள் பன்னாட்டுத் துடுப்பாட்டப் போட்டிகளிலும், 379 முதல்தர துடுப்பாட்டப் போட்டிகளிலும், 314 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1972 - 1981 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# அனைத்துலக இளைஞர் ஆண்டு (2010-2011)

12 ஆகத்து 2010 ஆம் ஆண்டு தொடங்கும் ஓராண்டுக் காலத்தை **அனைத்துலக இளைஞர் ஆண்டு** என ஐக்கிய நாடுகள் அவை அறிவித்தது. 1985 ஆம் ஆண்டு கடைப்பிடிக்கப்பட்ட முதலாவது அனைத்துலக இளைஞர் ஆண்டின் 25 ஆவது ஆண்டு நிறைவுடன் பொருந்துமாறு, 2009 ஆம் ஆண்டு டிசம்பர் 18 ஆம் தேதி, இதற்கான A/RES/64/134 இலக்கத் தீர்மானத்தை ஐக்கிய நாடுகள் பொதுச் சபை நிறைவேற்றியது. இந்த இளைஞர் ஆண்டின் கருப்பொருள் "கலந்துரையாடலும் ஒருவரையொருவர் புரிந்துகொள்ளலும்" என்பதாகும்.
# அனைத்துலக இளைஞர் ஆண்டு (2010-2011)

## நோக்கம்

அனைத்துலக இளைஞர் ஆண்டு அறிவிக்கப்பட்டதில் கவனத்துக்கு எடுத்துக்கொண்ட விடயங்களாகப் பின்வருவனவற்றை இதுகுறித்த ஐக்கிய நாடுகள் பொதுச்சபைத் தீர்மானம் குறிப்பிடுகிறது:  
- ஐக்கிய நாடுகளின் பட்டயத்தில் பொதிந்துள்ள கொள்கைகளுக்கு அமைதல்.
- 1965 ஆம் ஆண்டில், அமைதி தொடர்பான விழுமியங்கள், ஒருவரையொருவர் மதித்தல், மக்களிடையே புரிந்துணர்வு என்பன தொடர்பாக ஐக்கிய நாடுகள் பொதுச் சபை நிறைவேற்றிய தீர்மானத்தைக் கணக்கில் எடுத்துக்கொண்டமை.
- அமைதி தொடர்பான விழுமியங்களை அறிந்துகொள்ளல், மனித உரிமைகளுக்கும் அடிப்படைச் சுதந்திரத்துக்கும் மதிப்பளித்தல், முன்னேற்றத்திலும் வளர்ச்சியிலும் ஒற்றுமையாகவும் உறுதியாகவும் இருத்தல் போன்றவற்றின் முக்கியத்துவத்தை இளைஞரிடையே பரப்புவதற்கான தேவை.
- இன்றைய இளைஞர்களின் பிரச்சினைகளும், அவர்களின் ஆற்றலும் கையாளப்படும் விதம் தற்கால சமூக பொருளாதார நிலைமைகள்மீதும், வருங்காலத் தலைமுறையினரின் நலன்கள், வாழ்க்கைநிலை என்பவற்றின் மீது செல்வாக்கைக் கொண்டிருக்கிறது என்பதை உணர்ந்தமை.
- தமது ஆற்றல், ஆர்வம், ஆக்கத்திறன் ஆகியவற்றை சமூக, பொருளாதார, பண்பாட்டு வளர்ச்சிக்கும்; ஒவ்வொருவருக்கும் இடையேயான புரிந்துணர்வை வளர்த்தெடுப்பதற்கும் பயன்படுத்துவதற்கு இளைஞர்களை ஊக்குவிக்கவேண்டும் என நம்புதல்.
- 1985 ஆம் ஆண்டின் அனைத்துலக இளைஞர் ஆண்டுக் கடைப்பிடிப்பின் 25 ஆவது ஆண்டு நிறைவை நினைவுகூர்தல்.
# அனைத்துலக இளைஞர் ஆண்டு (2010-2011)

## செயற்பாடுகள்

அனைத்துலக இளைஞர் ஆண்டின் நோக்கங்களை அடைவதற்கான செயற்பாடுகளை முன்னெடுக்குமாறும், பல்வேறு மட்டங்களிலும் நிகழும் ஒன்றியைந்த செயல்பாடுகளின் வாய்ப்புக்களைப் பயன்படுத்திக் கொள்ளுமாறும்; உறுப்பு நாடுகளையும், சிறப்பு நிறுவனங்களையும், ஐக்கிய நாடுகளின் நிதியங்கள், திட்டங்கள் போன்றவற்றையும் தீர்மானம் கேட்டுக்கொண்டது.
# கமலாட்சி ஆறுமுகம்

**கமலாட்சி ஆறுமுகம்.** (பிறப்பு: ஆகத்து 24, 1934) இவர் மலேசியாவில் மூத்த தமிழ் எழுத்தாளர்களுள் ஒருவராவார். ஓய்வு பெற்ற துணைத் தலைமை ஆசிரியையும் கூட. பேரா மாநிலத் தமிழ் எழுத்தாளர் சங்கத்தில் பல பொறுப்புகள் வகித்து வருகிறார்.
# கமலாட்சி ஆறுமுகம்

## இலக்கியத்துறை

1949ம் ஆண்டு முதல் சிறுகதைகள், நாடகங்கள், குறுநாவல் போன்ற தமிழ்ப் படைப்பிலக்கியங்களையும் கட்டுரைகளையும் படைத்துவரும் இவரின் ஆக்கங்கள் மலேசிய தேசிய தினசரிகளிலும், வார இதழ்களிலும் மற்றும் மலேசியா சிற்றிதழ்களிலும் பிரசுரமாகியுள்ளன. அத்துடன், மலேசியா வானொலியிலும் இவரின் பல ஆக்கங்கள் ஒலிபரப்பாகியுள்ளதுடன் மலேசியா வானொலி நாடகங்களில் குரல் கொடுத்துமுள்ளார். ==பாலர் பள்ளி தோற்றம்==  
ஈப்போ அரசினர் தமிழ்ப்பள்ளியின் பெற்றோர் ஆசிரியர் சங்கத்தின் ஏற்பாட்டில் புந்தோங் முனிசிபல் சமூக மண்டபத்தில் 15 ஆம் திகதி 1976-ஆம் ஆண்டு, ஈப்போ வட்டாரத்தில் முதல் தமிழ்ப் பாலர் பள்ளியை அமைத்த பெருமையும் திருமதி கமலாட்சி ஆறுமுகத்தையே சாரும். 1976 ஆம் ஆண்டின் ஈப்போ அரசினர் தமிழ்ப்பள்ளியின் பெற்றோர் ஆசிரியர் சங்கத்தின் தலைவர் திரு.எல்.கிருஷ்ணன் அவர்களும் துணைத் தலைவர் திருமதி செண்பகவள்ளி நடராஜா அவர்களும் செயலாளராக திருமதி கமலாட்சி ஆறுமுகம் அவர்களும் ‘தமிழ்ப் பாலர் பள்ளி’ தொடங்கப்படுவதற்கு முன்னிலை வகித்தார்கள்.
ஈப்போ அரசினர் தமிழ்ப்பள்ளியின் பெற்றோர் ஆசிரியர் சங்கத்தின் இப்பாலர் பள்ளியை தொடங்குவதற்கு திருமதி கமலாட்சி அவர்களோடு இணைந்து அன்றைய தலைமை ஆசிரியர் தொண்டர் மாமணி பி.எஸ் கோவிந்தன், வணிகப் பெருமகனார் திரு.வி.கே. கல்யாண சுந்தரம், அருட்செல்வர் ஆர்.எஸ் சிவம், டாக்டர் பி.கோமளம் போன்றவர்களின் ஆதரவுடன், நிதியுதவிகள் பெறப்பட்டன. இப்பாலர் பள்ளி தொடங்கி 38 ஆண்டுகள் ஆகின்றன. இப்போது, அப்பள்ளியை, ஈப்போ இந்து தேவஸ்தான பரிபாலன சபா, ‘தாடிக்கா அம்மன் செமர்லாங்’ எனும் பெயரில் நடத்தி வருகின்றது.
இப்பாலர் பள்ளியின் தொடக்க விழாவில் அருட் செல்வர் சிவம் அவர்கள் சிறப்புரை நிகழ்த்தினர். ஈப்போ அரசினர் தமிழ்ப்பள்ளி பெற்றோர் ஆசிரியர் சங்கத்தின் இத்தகைய பணி பாராட்டுக் குரியது பயன்தரத் தக்கது என்று அவர் புகழ்ந்துரைத்தார். அத்தகைய கால கட்டத்தில் பாலர் பள்ளி ஆசிரியர்களுக்கு ஊக்குவிக்க வேண்டும் என்ற திருமதி கமலாட்சி ஆறுமுகம் அவர்களின் கோரிக்கைகேற்ப ஈப்போ நகரின் வணிகப் பிரமுகர் திரு.வி.கே.கல்யாண சுந்தரம் அவர்கள் ஆசிரியர்களுக்கு மாத ஊதியம் 50 வெள்ளி மாதந்தோறும் வழங்கினார். அதுமட்டுமின்றி, இப்பாலர் பள்ளியில் பயிலும் குழந்தைகளுக்குத் தினந்தோறும் பாலும் உணவும் இலவசமாக திரு.அருட்செல்வர் , ஆர் எஸ். சிவம் அவர்களின் குடும்பத்தின் சார்பாக வழங்கப்பட்டது.
# கமலாட்சி ஆறுமுகம்

## புனைப் பெயர்கள்

இவர் கமலச் செல்வி, கண்மணி ஆகிய புனைப்பெயர்களிலும் தமிழ் இலக்கியம் படைத்து வருகின்றார்.
# கமலாட்சி ஆறுமுகம்

## எழுதியுள்ள நூல்கள்

- சிந்தனை மலர்கள் (1989)
- தியாகங்கள் (சிறுகதைத் தொகுப்பு, 2001).
# கமலாட்சி ஆறுமுகம்

## இதழாசிரியையாக

மலாயா தமிழ்ப் பள்ளியாசிரியர்கள் சங்கத்தின் தேசிய உதவித் தலைவராக இவர் செயலாற்றியுள்ளார். இச்சங்கத்தின் வெளியீடான "ஆசிரியர் ஒளி" இதழின் ஆசிரியராகவும் இவர் கடமையாற்றியுள்ளார்.
# கமலாட்சி ஆறுமுகம்

## விருதுகளும், பரிசுகளும்

- தமிழ்ப் பணிச் செல்வி - சுவாமி இராமதாசர் வழங்கிய விருது (1976)
- மலேசியத் தமிழ் எழுத்தாளர் சங்கப் பணமுடிப்பும் பாராட்டும் (1984)
- தேசிய அளவிலான கட்டுரைப் போட்டியில் முதல் பரிசு பிரதமர் அவர்களால் வழங்கப் பட்டது (1985)
- விஜிபி சந்தனம்மாள் அறக்கட்டளை விருது (1990)
- எழுத்தாளர் தின விருது (1993)
- பேராக் மாநில எழுத்தாளர் சங்க மூத்த எழுத்தாளர் விருது (1994)
- மலேசியத் தமிழ் எழுத்தாளர் சங்கம் வழங்கிய டான் ஸ்ரீ ஆதிநாகப்பன் விருது (2003)
- அரசாங்க விருதுகளாக பிபிஎன் மற்றும் பிபிரி
மேலும் பல மலேசியா நிறுவனங்களினால் விருதுகளும், பரிசில்களும் வழங்கி கௌரவிக்கப்பட்டுள்ளார்.  
- மலேசியத் தமிழ் எழுத்துலகம் தளத்தில் கமலாட்சி ஆறுமுகம் பக்கம்